### Resume

En privat bygherre har anmodet om at få udarbejdet en ny lokalplan for et område nord for Høgsholtvej og vest for boligområdet ved [adresse] og [adresse] i [adresse], Vejle. Lokalplanområdet er 22,5 ha, og henligger i dag som udyrket mark. Terrænet stiger stejlt nede fra [adresse] og mod nord med op til 23 meter. Bygherre ønsker at opføre ca. 36 tæt-lav boliger med sydvendte tagterrasser og vejadgang fra [adresse]. På grund af det stejle terræn, ønskes boligerne opført i to forskudte plan, i et terrasseret landskab, hvor der vil blive behov for en høj grad af terrænregulering.

### Sagsfremstilling

Lokalplanens indhold

![](data:image/png;base64...)

Figur 1 Kort over lokalplanområdet.

![](data:image/png;base64...)

Figur 2 Bygherres forslag til bebyggelsesplan.

![](data:image/png;base64...)

Figur 3 Bygherres forslag til arkitektur.

En privat bygherre har anmodet om igangsætning af en lokalplan for et areal nord for Høgsholtvej og vest for et ældre boligområde ved [adresse] og [adresse]. Lokalplanområdet er omkranset af plantebælter og dyrkede marker mod nord og vest. Marken mod nord er udlagt som boligramme og forventes udviklet i nærmeste fremtid. I det sydøstlige hjørne ned til [adresse] ligger et mindre teknisk anlæg omkranset af beplantning. Langs det østlige skel mod [adresse] og Julius Holst er der udlagt en ca. 30 meter bred, grøn kile som en rekreativ ramme i kommuneplanen. Gennem den rekreative kile forbindes lokalplanområdet med stier til det eksisterende boligområde, ligesom der skabes adgang mod fremtidige boligområder mod nord.

Terrænet skråner stejlt opad fra [adresse] og mod nord med op til 23 meter. Bebyggelsen ønskes opført som tæt-lav boligbebyggelse i to forskudte etager med fladt tag. Således optager boligerne så meget af det naturlige terræn som muligt. Topografien giver både lokalplanområdet potentialer og udfordringer. Der vil blive behov for en høj grad af terrænregulering. Men de forskudte etager på boligerne giver mulighed for udsigt og sydvestvendte tagterrasser ved alle boliger, ligesom terrænet giver mulighed for spændende og anderledes arkitektur. På grund af det stejle terræn er det svært at udnytte grundene til funktionelle haver, og det forventes, at der hovedsageligt etableres mindre terrasser omkring boligerne. Bygherre ønsker derfor grundstørrelser ned til 250 m2. De resterende 150 m2 for at opfylde kravet til mindstegrundstørrelser, udlægges som ekstra fælles friarealer. Landskabet bearbejdes, så det terrrasserer, for at skabe niveaufri adgang til boligerne. Der ønskes vejadgang fra [adresse]. Vejen udformes som en relativ stejl serpentinervej.

Berit Clausen ligger en gasledning med et servitutbælte på fem meter. Arealet udlægges som grønt bælte, og må ikke bebygges.

Særlige planmæssige forhold

Under udarbejdelsen af lokalplanforslaget skal der redegøres for regnvandshåndtering, og hvordan de relativt store terrænreguleringer i forbindelse med etablering af boliger og vej løses, samt hvordan de møder det omkringliggende landskab. Der skal desuden redegøres for, hvordan arkitekturen sikres udført med en høj arkitektonisk kvalitet.

Kommuneplantillæg

Den sydligste del af lokalplanområdet er ikke udlagt i en boligramme, da der tidligere har ligget en sikkerhedszone for en gasledning. Langs lokalplanområdets østlige skel er en grøn kile udlagt i en rekreativ ramme. Det vil kræve et nyt kommuneplantillæg at udvide begge rammer mod syd ned til [adresse]. Kommuneplantillæget skal i fordebat.

Vurdering af afledte konsekvenser

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for afledte konsekvenser er under udarbejdelse, og vil være klart ved behandling af lokalplanforslaget. Der forventes at være kapacitetsudfordringer inden for både dagtilbud og skoleområdet.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1392 og tillæg nr. 27 igangsættes. |
| at | redegørelse for regnvandshåndtering og terrænreguleringer vurderes nærmere i forbindelse med lokalplanarbejdet. |

### Beslutning

Godkendt.